АҞӘА, цәыббра 1 - Sputnik, Сариа Кәарцхьиаԥҳа. Аԥсны ашколқәа рҟны аҵарашықәс иалагеит цәыббра 1 азы.
Агәырӷьаратә цәаҳәа актәии 11-тәии аклассқәа мацара роуп иззеиҿкааз. Егьырҭ аклассқәа зегьы иаразнак рурокқәа рахь ицеит.
Аҟәа иаати азеиԥшҵараиуратә школқәа зегьы, ашкол №6 ада, уи аколлектив акарантин аҿы иҟоуп. Уи аадыртуеит цәыббра 7 рзы.
Ашколқәа зегьы рыҩналарҭақәа рҟны аҳауарыцқьагатә фильтрқәа гылазаауеит, рцәа иадымкьысло ашоурашәагақәа рыла ршоура ршәалоит.
Нанҳәа 17 рзы Аԥсны асанитартә ҳақьым хада Лиудмила Скорик атәыла аҵара-ааӡаратә усбарҭақәа рҟны акоронавирустә инфекциа ахҭысқәа рцәырҵреи ралаҵәареи иадҳәалоу ашәарҭарақәа рырмаҷра алзыршо аԥҟара-абжьгарақәа ҟалҵеит.
Аԥсны Аминистрцәа Реилазаара хәажәкыра 18 рзы ахәыҷбаҳчақәеи, ашколқәеи, аспорттә секциақәеи, иреиҳау аҵараиурҭақәеи рҟны аҵаратә процесс аанкыларазы аӡбамҭа аднакылеит. Ашколтә каникулқәа хәажәкыра 30-нӡа инахеит, аха аҵарашықәс ацҵара уаҳа изалмыршахеит аԥкрақәа иахьрыцҵахаз инамаданы. Ашколқәеи иреиҳау аҵараиурҭақәеи роушьҭымҭацәа заҵәык роуп аԥышәарақәа раҭара зылшаз.
Ԥхынгәы 1 инаркны Ауааԥсыра акоронавирус рацәыхьчаразы аоперативтә штаб ашколқәранӡатәи аусбарҭақәа аусура алагара иақәиҭыртәит.
Сынтәа Аԥснытәи аҳәынҭқарратә университет иҭало аԥсуа школқәа роушьҭымҭацәа ԥышәарада ирыдыркылеит адкыларатә комиссиа аӡбарала.
Иара убас шәаԥхьар ҟалоит:
- Аслан Бжьаниа ашколхәыҷқәеи арҵаҩцәеи аҵарашықәс ҿыц рыдиныҳәалеит
-
Афбатәи ашкол акарантин ахь: аҟәатәи ашколқәа аҵарашықәс рыҽшазыҟарҵаз